
Sveti Sebastijan 
(20. siječnja) 


Sebastijan je bio sin imućnih roditelja. Postao je 
zapovjednik tjelesne straže rimskog cara. 


Sebastijan je pomagao zatvorenim kršćanima 
posjećujući ih, noseći im hranu i odjeću. Jednom je 
ozdravio vojnikovu ženu načinivši znak križa nad 
njom. Ona i muž su zatražili krštenje. Također je 
obratio rimskog namjesnika i mnoge druge. 


Sebastijan je bio optužen jer je kršćanin i osuđen je 
na smrt. Svezali su ga i vojnici su ga gađali 
strelicama. Te noći jedna kršćanka, misleći da je 
mrtav, poslala je ljude da mučenika odnesu kući 
kako bi tijelo pripremili za ukop. Sebastijan je bio 
još živ. Brinula se za njega sve dok nije ozdravio. 


Sebastijan se vratio caru i molio ga da bude milostiv 
prema kršćanima. Uhitili su ga. Ovog puta smrtna 
presuda je bila izvršena do kraja. Sebastijana su 
zatukli toljagama. Pokopan je u podzemnicama 
(katakombama). 


Stovanje sv. Sebastijana se brzo proširilo i 
spominju ga u više knjiga o mučenicima već od 350. 

Sveti Ivan od Boga 
(8. ožujka) 


Ivan je rođen 1495. u Portugalu. Bio je pastir sve 
do dvadeset i druge godine. Osamnaest godina bio 
je vojnik u mnogim dijelovima Europe provodeći 
loš život. Ipak, volio je siromaštvo i trpljenje. 


Ivanu je bilo četrdeset godina kad je napustio 
vojsku da bi dao zadovoljštinu za svoje grijehe. 
Vratio se u Španjolsku i unajmio kuću u Granadi 
u kojoj se brinuo za bolesnike, siromahe i 
beskućnike. Često ih je prao, previjao im rane i 
prosio je hranu za njih. Mnoge grešnike je priveo k 
Bogu. 


Dobri ljudi su mu se pridružili u radu. Osnovao je 
red Milosrdne braće za dvorbu bolesnika. Brinuli 
su se za siromašne i bolesne. Znao bi reći: "Raditi 
bez prestanka; činiti dobra djela dokle god se još 
ima vremena." 


Nakon što je nekog čovjeka spasio od utapanja, 
Ivan se teško razbolio. Bolničarke su ga našle dok 
je klečao pred raspelom. Lice mu je počivalo na 
Isusovim stopalima. Preminuo je. Ljudi sa srčanim 
bolestima mu se utječu u zagovor. 

Sveta Anđela Merici 


(27. siječnja) 


Anđela je rođena 1470. u Italiji. U petnaestoj godini 
pristupila je u treći red sv. Franje Asiškog. Bog joj 
je u viđenju objavio da će pomoći grupi žena da se 
predaju u Božju službu. 


Kad je Anđeli bilo dvadeset i dvije godine, okupila 
je dvanaest prijateljica u Brescii i osnovala je prvo 
društvo djevojaka za podučavanje od kojeg će 
nastati red sestara uršulinki. Anđela je odabrala sv. 
Uršulu za zaštitnicu.. 


Ove žene provodile su sveti život u svojim 
obiteljima. Okupljale su se na molitvu i poduku, 
izvršavale su povjerene im zadatke. Nastojale su 
dovesti Krista u obiteljski život. Podučavale su o 
vjeri, posebno siromašnu djecu čiji roditelji ih nisu 
mogli ili nisu željeli podučavati. 


Red se širio i mnogo novih članica se pridružilo 
redovničkoj zajednici. Anđela je bila izabrana za 
nadstojnicu, vršila je tu službu zadnjih pet godina 
života. Umrla je 1540 i štuje se kao zaštitnica 
učitelja mladeži. 


Sveti Ciril i Metod 
(14. veljače) 
Iz povijesnih razloga u zagrebačkoj metropoliji slave se 5. srpnja, 
grkokatolici i pravoslavni slave ih 11. svibnja* 


Dvojica braće, Ćiril i Metod, bili su iz obitelji 
visokih gradskih činovnika u Solunu, ali majka im 
je bila slavenskog roda. Ćiril je otišao u 
Konstantinopol (današnji Carigrad, opaska M.K.) 
gdje je zaređen za svećenika. Poučavao je na 
sveučilištu i branio je Kristovo evanđelje. Stariji 
brat Metod, nakon što je bio upravitelj jedne 
slavenske naseobine, postao je opat u grčkom 
manastiru. 


Moravski princ Rastislav je 862. tražio od cara 
Mihaela III. da mu pošalje kršćanske misionare 
koji bi poučavali njegov narod na narodnom jeziku. 
Braća su poslana u Rastislavov dvor u Velehradu. 
Sa sobom su ponijeli moći sv. Klementa pape. Papa 
Hadrijan II. posvetio ih je za biskupe. 


Ciril je umro u Rimu. Metod je pošao u misije u 
Moravsku, Češku, Poljsku i susjedne države. 
Stvorio je novi alfabet i preveo je svete knjige na 
staroslavenski jezik. Umro je u Moravskoj 6. 
travnja 885. Braća se slave kao slavenski apostoli. 


< rm. 


<opŠka prevodioca 


Sveta Lujza de Marillac 
(15. ožujka) 


Lujza je rođena 15. kolovoza 1591. Muž joj je umro 
nakon trinaest godina braka ostavljajući Lujzu i 
sina. 


Sv. Vinko Paulski bio joj je ispovjednik. Okupljao 
je muževe i žene koji će pomagati siromašnima i 
bolesnima po župama. S Lujzinom pomoći osnovao 
je red Kćeri milosrđa sv. Vinka Paulskog koji 
pomaže siromasima i bolesnicima. Radili su na ulici 
i po bolnicama. 


Lujza nije bila zdrava, pa ipak je naporno radila 
pomažući siromahe i bolesnike. Bila je vrlo 
ljubazna i skromna. Rekla je svojim sestrama: 
"Budite ustrajne služeći siromasima. Ljubite 
siromahe, poštujte ih, dječice, kao što bi poštovale 
samog Krista." 


Lujza je umrla 15. ožujka 1660. Njezina zajednica 


je jedna od najvećih redova sestara milosrdnica u 
Katoličkoj Crkvi. 

Sveti Ivan Nepomuk 
(16. svibnja) 


U ranom djetinjstvu Ivan Nepomuk je po 
molitvama svojih dobrih roditelja ozdravio od 
neke bolesti. U znak zahvalnosti posvetili su ga 
Bogu. 


Ivan je postao svećenik i poslali su ga na župu u 
Prag. Bio je veliki propovjednik i tisuće ljudi koji 
su ga slušali promijenili su način života. 


Kralj Vjenceslav IV. pozvao ga je na dvor i bio je 
kraljičin ispovjednik. Jednom ga je kralj zatražio 
da mu veli što mu je kraljica rekla u ispovijedi. 

Kad je velečasni Ivan odbio, bacili su ga u zatvor. 


Po drugi put su ga tražili da otkrije kraljičinu 
ispovijed. "Ako mi ne kažeš, umrijet ćeš"', rekao je 
kralj. "Ako me poslušaš, postat ćeš bogat i 
slavan." Velečasni Ivan je ponovo odbio. Mučili 
su ga. Kralj ga je u noći dao baciti u rijeku 
Vltavu. Tijelo mu je pronađeno i pokopan je s 
počastima. 

Sv. Ivan je poznat kao "mučenik ispovjedaonice." 


Sveta Rita 


(22. svibnja) 


U ranoj dobi Rita je molila roditelje da je puste 
u samostan. Umjesto toga udali su je. 


Rita je bila dobra žena i majka ali muž ju je 
zlostavljao. Djecu je napućivao na stranputicu. 
Jednog dana muža su joj izboli nožem. Prije 
smrti pokajao se za svoje grijehe jer se Rita 
molila za njega. Kratko nakon toga umrla su 
joj dva sina i Rita je ostala sama. 


Rita je provodila vrijeme u molitvi, pokori i 
dobrim djelima. Ušla je u augustinski 
samostan. 


Sestra Rita je bila jako pobožna prema Muci 
Isusovoj. "Molim te, Božanski Spasitelju, daj 
da trpim poput Tebe," rekla je jednom i 
iznenada jedan trn s trnove krune na križu 
zabo joj se u čelo. Ostala je duboka rana koja 
nije zacjeljivala i koja joj je uzrokovala velike 
patnje do konca života. 


Ljudi se utječu sv. Riti za pomoć u obiteljskim 
poteškoćama jer je bila dobar primjer žene i 


maliko pm 


Sveti Joakim 
(26. srpnja) 


Joakim, muž sv. Ane i otac Blažene Djevice 
Marije, pripadao je Judinom plemenu iz kuće 
Davidove. On i njegova žena došli su iz Galileje. 
Živjeli su u Nazaretu. Tamo je živjela i Blažena 
Majka. 


Joakim je bio vrlo žalostan jer on i njegova žena 
nisu imali djece. Bog je odgovorio na njihove 
molitve rođenjem Djevice Marije. Bila je to 
Joakimu največa čast. Marija je Majka Božja, on 
joj je otac i Isusov djed. 


Joakim i Ana prinijeli su malu kćerku Bogu u 
Hram. Kao djevojka provela je neko vrijeme u 
Hramu služeći s drugim djevojkama. Sveti 
roditelji učili su je kako razumijevati svete spise. 


Marija je voljela oca i majku. Zbog toga je divan 
primjer djeci. 


Sv. Joakim se časti kao zaštitnik očeva. 


O s A šine 


Sveti Bonifacije 
(5. lipnja) 


Bonifacije je rođen 680. u Engleskoj. Obrazovao 
se u benediktinskom samostanu i kasnije je 
postao redovnik. 


Otišao je u Rim zatražiti Papin blagoslov za 
misiju među Nijemcima. Razrušio je hramove 
posvećene idolima i izgradio crkve. Jednom je 
posjekao veliki hrast posvećen bogu Jupiteru,a 
drvo je iskoristio za gradnju crkve posvećene sv. 
Petru. 


Papa ga je pozvao u Rim i posvetio za biskupa. 
Vratio se u Njemačku širiti katoličku vjeru. 


Bonifacije je krenuo da bi obratio pogansko 
pleme u Nizozemskoj. Dok se spremao podijeliti 
Svetu potvrdu novokrštenicima, skupna pogana 
ga je 5. lipnja 755. ubila zajedno sa pedeset i 
dvojicom kršćana. 


Sv. Bonifacije je zaštitnik Njemačke. Njegov život 
potvrđuje kršćansko pravilo: slijediti Krista znači 
slijediti križni put. 

Sveti Alfonz Liguori 


(1. kolovoza) 


Alfonz je rođen 1696. u plemenitoj obitelji kod 
Napulja u Italiji. U devetnaestoj godini počeo je 
učiti pravo i postao jedan od vodećih odvjetnika u 
Napulju. Nikad nije otišao u sudnicu a da prije 
toga nije bio na misi. Odlučio je postati svećenik. 


Alfonz je osnovao red Presvetog Otkupitelja. 
Redovnici se zovu redemptoristi. 


Alfonz je držao pučke misije po župama i 
mnoštvo ga je dolazilo slušati. Ljubio je Presveti 
Sakramenat i Blaženu Djevicu Mariju. Napisao je 
više knjiga. 


Papa je dao posvetiti Alfonza za biskupa. Kroz 
trinaest godina biskupovanja nikad nije bio 
dobrog zdravlja. U 71. godini trpio je vrlo bolnu 
reumu zbog koje je postao bogalj do kraja života. 
Zavjetovao se da nikad neće potratiti ni jedan 
trenutak vremena i držao se toga do devedeset i 
prve godine. Premda je bio jako pogrbljen tako 
da mu je brada doticala prsa, nastavio je držati 
pučke misije i pisati knjige do samog kraja. 

Sveti Ivan Vianney 


(4. kolovoza) 


Ivan je rođen 1786. u Francuskoj. Kao dječak 
radio je na očevom imanju. Nakon rada 
podučavao je ostalu djecu u katekizmu i molitvi. 


Ivan nije bio nadaren za učenje, ali župnik mu je 
pomogao ući u sjemenište. Nakon više godina 
napornog studiranja postao je svećenik. 


Velečasnog Vianneya poslali su u malu župu Ars. 
Mnogo ljudi nije dolazilo u crkvu i zato im je 
dolazio kući u posjetu. Konačno je uvjerio 
župljane da dolaze na misu. Činio je pokoru za 
njih i satima se molio pred Presvetim 
Sakramentom. Živio je kao najsiromašniji među 
siromašnima. 


Tisuće ljudi su dolazile slušati ga i ispovjedati se 
kod njega. Provodio je mnogo sati u 
ispovjedaonici. 


VIČ. Vianney proveo je četrdeset godina kao 
župnik u Arsu i umro u sedamdeset i trećoj godini. 
Zaštitnik je župnika. 

Sveti Dominik 
(8. kolovoza) 


Dominik je rođen u imućnoj obitelji u 
Španjolskoj. Nakon što je postao svećenik, biskup 
ga je primio dok je pohodio južnu Francusku 
gdje je mnogo ljudi napuštalo Crkvu i slijedilo 
krivi nauk. Dominik je ostao u Francuskoj i 
posvetio se propovijedanju i privodio je ljude 
natrag k vjeri. Pas s bakljom znači njegovu 
vatrenu gorljivost za duše. 


Naposlijetku je Dominik otišao u Rim i rekao 
Papi da namjerava osnovati red koji bi se bavio 
propovijedanjem i poučavanjem. Novi red je 
nazvan redom propovjednika ili dominikanci. 


Legenda priča da se Blažena Djevica Marija 
ukazala Dominiku s predivnim vijencem od ruža. 
Tražila je da moli krunicu i ljude podučava 
svakodnevno je moliti. Tako se mnogo ljudi 
vratilo u Crkvu. 


Prije smrti 1221., Dominik je osnovao Red 
dominikanki koji se brine za djevojke. 

Sveta Helena (Jelena Križarica*) 
(18. kolovoza) 


Helena je bila britanska princeza. Kasnije je 
postala kršćanka. Njezin sin bio je Konstantin, 
prvi kršćanski car. Po majčinoj pobožnosti i vjeri 
postao je kršćanin. 


Helena je svoje bogatstvo koristila u dobrotvorne 
svrhe i izgradnju crkvi. Kad je car namjeravao 
izgraditi crkvu na brdu Kalvariji, Helena je 
otputovala u Jeruzalem nadajući se da će naći 
sveti križ na kojem je Isus umro. 


Našli su tri križa na Kalvariji. Donijeli su ih pred 
ženu koja je bila neizlječivo bolesna. Ozdravila je 
kad je dotaknula treći križ. Carica je s velikom 
radošću započela gradnju veličanstvene crkve na 
Kalvariji u kojoj je pohranila dragocjene relikvije 
pravog križa. Poslala je dijeliće u Rim i 
Konstantinopol (Današnji Carigrad-opaska 
M.K). 


312. godine Konstantin je izvojevao veliku 
pobjedu po križu. Kratko nakon toga Helena se 
vratila u Rim gdje je umrla 328. godine. 

Sveta Barbara 


(4. prosinca) 


Barbara je bila odgajana u poganskom duhu. 
Bila je veoma lijepa djevojka i mnogo prinčeva 
je dolazilo njezinom ocu da bi je zaprosili. Ona 
je odbila udati se. Otac je dao izgraditi toranj u 
kojem ju je čuvao. Ona se dala na molitvu i 
proučavanje vjere i kasnije se potajno krstila. 


Kad je otac to čuo, izvukao je mač da ju ubije 
ali Bog ju je spasio. Kasnije ju je doveo pred 
suca koji joj je rekao: "Biraj, ili ćeš žrtvovati 
bogovima, ili ćeš umrijeti u mukama." Barbara 
je odgovorila: "Žrtvujem se svojem Bogu, Isusu 
Kristu, koji je stvorio nebo i zemlju i sva 
stvorenja." 


Nakon što su Barbaru pretukli, naš Gospodin 
joj se za utjehu ukazao. Otac ju je odveo u 
planine gdje joj je sam odsjekao glavu dok se 
molila Bogu da bude milosrdan njegovoj duši. 


Barbara je podnijela mučeništvo 235. Zazivaju 
je u zaštitu protiv munje i požara. 


Sveti Nikola 


(6. prosinca) 


Nikola je bio biskup u Miri u Maloj Aziji u 
četvrtom stoljeću. Bio je vrlo darežljiv prema 
siromasima. 


Jednom je Nikola čuo da neki čovjek koji je 
osiromašio, namjerava svoje tri kćeri dati da žive 
u grijehu. Noću je izašao i bacio vreču zlata na 
prozor oca koji je spavao, i odjurio natrag. Poslije 
mu je otac pao pred noge i rekao: "Nikola, ti si 
moj pomoćnik. Spasio si od pakla moju dušu i 
duše mojih kćeri." 


Car Justinijan izgradio je crkvu u njegovu čast u 
Konstantinopolu (današnji Carigrad, opaska 
M.K) oko 340. Ruska pravoslavna crkva slavi ga 
više nego ikojeg drugog sveca. Zaštitnik je Rusije. 


Sv. Nikola se posebno časti kao zaštitnik djece. 
Djed Mraz (Santa Claus) dolazi od njegovog 
imena. 


Umro je u Miri 342. Čašćen je u zapadnoj i 
istočnoj Crkvi. Njegove relikvije su u Bariju u 
Italiji. 

Svi sveti molite za nas 


Crkva časti svece koji su s Gospodinom u nebu jer 
nas oni nadahnjuju dobrim primjerom svojih 
života i jer im se molimo da nas zagovaraju pred 
Bogom. 


Častimo svece kad se trudimo biti poput njih i kad 
im se molimo. Oni se u nebu mole za nas. 

Dragi roditelji: 

Niz slikovnica sv. Josipa je namijenjena da vam pomogne na ugodan način podučiti 
djecu osnovama katoličke vjere. Knjige u nizu obrađuju jednu ili više tema: (1) crkveni 
nauk. (2) kršćanski život i (3) naše katoličko bogoštovlje (uključujući javne i privatne 
molitve i pobožnosti). Svaka knjiga također sadrži imprimatur (dozvolu za tisak) 
nadbiskupije New York, potvrđujući vam da je sadržaj u skladu s Crkvenim učenjem. 


Ovaj najprodavaniji niz čita i cijeni tisuće djece. Zadubljena su stranicu po stranicu u 
originalne četverobojne slike i jasno otisnuti tekst. U isto vrijeme njihovi mali umovi 
gutaju izneseni nauk na jednostavnom i smjernom jeziku. Neka i vaša djeca također 
iskuse zadovoljstvo i znanje. 

Izdavači. 


Druge knjige u Nizu Slikovnica sv. Josipa. 

Veličanstveni novi nizovi vjerskih knjiga za djecu. prekrasno naslikane u punoj boji i 
jednostavnim rječnikom. Pomoći će djeci u boljem razumijevanju katoličke vjere. 
Prikladno za dom i školu. 


275 Moj Misal u slikama 297 Sv. Elizabeta Ana Seton 
276 Vjerujem u Boga 298 Blažena Kateri Tekakwitha 
278 Sedam sakramenata 299 Križni put 

279. Isusova čuda 301 Isusove gozbe 

280 Marija, moja majka 302 Isusov nauk 

281 Anđeli 303 Obećanja Presvetog Srca 
282 Bog nas sve voli 304 Moj život s Bogom 

283 Dobri sv. Josip. 305 Djela milosrđa 

284 Sveta krunica 306 Moj prvi slikovni rječnik 
285 Isusovi apostoli 307 Knjiga o svecima (3. dio) 
286 Sv. Franjo Asiški 308 Knjiga o svecima (4. dio) 
287 Deset zapovijedi 309 Uvijek moli 

288 Moj prvi molitvenik 310 Duh Sveti 

289 Sv. Pavao Apostol 316 Neprestano moli 

290 Sv. Petar Apostol 

291 Isusove prispodobe 

292 Nasljedujući Isusa 

293 Isus moj prijatelj 

294 Moj dan s Isusom 

295 Knjiga o svecima (1. dio) 

296 Knjiga o svecima (2. dio) 


Svugdje gdje se prodaju katoličke knjige. 


Zlatno blago katoličke vjere 

